Siam Premium Outlets เอาต์เล็ตระดับโลก กำลังมาเปิดที่ประเทศไทย
ลงทุนแมน x สยามพิวรรธน์ ช่วงเวลาแบบนี้ หลายคนคงเริ่มคิดถึงการไปเที่ยวต่างประเทศ  ซึ่งนอกจากจะเป็นการ เปลี่ยนบรรยากาศ หรือเที่ยวชมตามสถานที่ต่างๆ  อีกหนึ่งกิจกรรมที่ขาดไม่ได้เลยก็คือ “ชอปปิง”  โดยเฉพาะการชอปสินค้าแบรนด์ดัง จากเอาต์เล็ตชั้นนำ
12 มิ.ย. 2563

ลงทุนแมน x สยามพิวรรธน์
Siam Premium Outlets เอาต์เล็ตระดับโลก กำลังมาเปิดที่ประเทศไทย
ช่วงเวลาแบบนี้ หลายคนคงเริ่มคิดถึงการไปเที่ยวต่างประเทศ 
ซึ่งนอกจากจะเป็นการ เปลี่ยนบรรยากาศ หรือเที่ยวชมตามสถานที่ต่างๆ 
อีกหนึ่งกิจกรรมที่ขาดไม่ได้เลยก็คือ “ชอปปิง” 
โดยเฉพาะการชอปสินค้าแบรนด์ดัง จากเอาต์เล็ตชั้นนำ
Woodbury Common Premium Outlets ที่นิวยอร์ก สหรัฐอเมริกา
Gotemba Premium Outlets ที่ญี่ปุ่น
Yeoju Premium Outlets ที่เกาหลีใต้
แต่รู้หรือไม่ ผู้ที่อยู่เบื้องหลังโครงการเหล่านี้ ก็คือ Simon Property Group 
บริษัทพัฒนาอสังหาริมทรัพย์เพื่อการค้าปลีกอันดับต้นๆ ของโลก จากสหรัฐอเมริกา
ล่าสุดสำหรับคนที่ตั้งตารอการไปชอปปิงแบรนด์ระดับโลก 
อาจไม่ต้องรอนานจนหลายๆ ประเทศเปิดพรมแดน
เพราะเรากำลังจะมีแบรนด์เอาต์เล็ตระดับโลก มาเปิดตัวในไทยเป็นครั้งแรก
ภายใต้ชื่อ Siam Premium Outlets Bangkok..
เรื่องนี้น่าสนใจอย่างไร?
ลงทุนแมนจะเล่าให้ฟัง
รู้หรือไม่ มูลค่าตลาดสินค้าส่วนตัวที่เป็นแบรนด์หรูทั่วโลกยังเติบโตอย่างต่อเนื่อง
ซึ่งถ้าดูข้อมูลตั้งแต่ปี 2010 ตลาดนี้มีการขยายตัวเฉลี่ยปีละ 6.7%
โดยมูลค่าตลาดสินค้าแบรนด์หรู 3 ปีล่าสุด
ปี 2017 มีมูลค่า 8.9 ล้านล้านบาท
ปี 2018 มีมูลค่า 9.1 ล้านล้านบาท
ปี 2019 มีมูลค่า 9.9 ล้านล้านบาท
ซึ่งความต้องการซื้อสินค้าแบรนด์หรู หลังจากนี้ก็ยังน่าจะเพิ่มขึ้นเรื่อยๆ 
เพราะจริงๆ แล้ว การซื้อสินค้าเหล่านี้ ก็เปรียบได้กับการลงทุนในระยะยาว
เนื่องจากได้ทั้งเรื่องคุณภาพของสินค้า และยังสะท้อนภาพลักษณ์ที่ดีของผู้ใช้ด้วย
อย่างไรก็ตาม ด้วยราคาที่สูงมาก บางครั้งอาจไม่ได้ทำให้ทุกคนสามารถเข้าถึงได้
โดยเฉพาะสถานการณ์ในช่วงนี้ ที่หลายคนได้รับผลกระทบจากพิษเศรษฐกิจ
ดังนั้น หนึ่งในช่องทางการซื้อแบรนด์หรู ที่น่าสนใจในตอนนี้ ก็คือ “เอาต์เล็ต”
ซึ่งตอบโจทย์ด้านราคาที่มีความคุ้มค่ากว่า แต่ลูกค้ายังได้สินค้าที่มีคุณภาพกลับไป
Simon Property Group มีประสบการณ์ในการให้บริการเอาต์เล็ตมากกว่า 200 สาขาในสหรัฐอเมริกา
และยังให้บริการเอาต์เล็ตชั้นนำในหลายพื้นที่ทั่วโลก ทั้งภูมิภาคอเมริกาเหนือ ยุโรป และเอเชีย
สำหรับ Siam Premium Outlets Bangkok ที่ประเทศไทย
เป็นโครงการที่มีมูลค่าการลงทุนกว่า 4,000 ล้านบาท
โดย Simon ได้จับมือกับสยามพิวรรธน์ เจ้าของและผู้บริหารโครงการค้าปลีกระดับประเทศ 
เช่น Siam Paragon, Siam Center, Siam Discovery รวมถึง Iconsiam
จัดตั้งบริษัท สยามพิวรรธน์ ไซม่อน จำกัด ด้วยมูลค่าการลงทุน 4,000 ล้านบาท  
เพื่อพัฒนาและบริหารโครงการนี้โดยเฉพาะ
โดยมีเป้าหมาย ให้ Siam Premium Outlets Bangkok 
กลายเป็นจุดหมายปลายของการท่องเที่ยวแห่งใหม่ สำหรับประเทศไทย
เน้นการนำเสนอประสบการณ์ที่เหนือกว่าแค่การมาซื้อสินค้า ด้วยสิ่งอำนวยความสะดวกหลากหลาย 
เพื่อให้กลายเป็นพื้นที่พบปะสังสรรค์ ท่ามกลางบรรยากาศการชอปปิงที่ผ่อนคลาย 
 
เรื่องนี้ถือเป็นการผนึกกำลังกันระหว่างยักษ์ใหญ่ของวงการทั้งในและต่างประเทศเลยทีเดียว
คุณไมเคิ้ล ถัง กรรมการผู้จัดการ บริษัท สยามพิวรรธน์ ไซม่อน จำกัด
มองว่าการเปิดโครงการ Siam Premium Outlets Bangkok  
จะช่วยส่งเสริมและกระตุ้นเศรษฐกิจไทย ก่อเกิดอัตราการจ้างงานอีกกว่า 1,000 อัตรา
โดยทางโครงการมีแผนที่จะร่วมกับพันธมิตรธุรกิจท่องเที่ยวละแวกใกล้เคียง 
เพื่อสร้างจุดหมายปลายทางของการชอปปิงและท่องเที่ยวแห่งใหม่ของชาวไทยและชาวต่างชาติ
Siam Premium Outlets Bangkok จะเปิดอย่างเป็นทางการ ในวันศุกร์ที่ 19 มิถุนายน
โดยมีการให้ความสำคัญกับมาตรการความปลอดภัยและสุขอนามัย เพื่อสร้างความเชื่อมั่นให้แก่ลูกค้า
ทั้งการเช็คอินและเช็คเอาต์ ตรวจวัดอุณหภูมิ จุดให้บริการเจลล้างมือแอลกอฮอล์ และให้พนักงานสวมมาสก์ และเฟซชิลด์ รวมทั้งการกำหนดจำนวนผู้มาใช้บริการให้เหมาะสมกับขนาดพื้นที่ ตามมาตรการ Social Distancing
แล้วภายใน Siam Premium Outlets Bangkok มีอะไรน่าสนใจบ้าง?
โครงการ Siam Premium Outlets Bangkok โดดเด่นด้วยแบรนด์หรูระดับโลก แบรนด์ต่างชาติที่กำลังได้รับความนิยม รวมถึงแบรนด์ไทยชื่อดัง
เริ่มตั้งแต่ Burberry, Balenciaga, Bally, Coach, Furla, Kate Spade, Adidas, Nike, Calvin Klein, Club21, EVEANDBOY, Jim Thompson และแบรนด์สุดเอ็กซ์คลูซีฟที่จะเผยโฉมเร็วๆ นี้
ซึ่งทั้งหมดนี้มาในราคาที่ลดสูงสุดกว่า 70%
ที่สำคัญ ยังมีส่วนลดพิเศษเพิ่มอีก 10 - 15% เพื่อฉลองการเปิดอย่างเป็นทางการอีกด้วย
นอกจากนั้น ผู้มาใช้บริการยังสามารถเพลิดเพลินกับหลายเมนูอาหารทั้งไทยและเทศ 
ด้วยร้านอาหารและเครื่องดื่มชั้นนำ เช่น Starbucks และ Food Republic
รวมทั้งหมดมากกว่า 200 แบรนด์ บนพื้นที่ 50,000 ตารางเมตร
โดยโครงการนี้ตั้งอยู่บนทางหลวงพิเศษมอเตอร์เวย์ กรุงเทพฯ – ชลบุรี หมายเลข 7
เดินทางสะดวกเพียง 15 นาทีจากสนามบินสุวรรณภูมิ หรือ 30 นาที จากย่านศูนย์กลางธุรกิจของกรุงเทพ
และสามารถติดตามตารางเวลารถ Shuttle Bus ให้บริการได้ที่ > 
Siam Premium Outlets Bangkok ถือเป็นการลงทุนครั้งใหญ่ของ Simon และสยามพิวรรธน์
โดยเป็นการนำเอาโมเดลธุรกิจของ Premium Outlet 
ที่เคยสร้างความประทับใจให้กับลูกค้าในต่างประเทศมาเป็นต้นแบบ 
แต่ปรับให้เข้ากับบริบทของประเทศไทย โดยใส่เอกลักษณ์ความเป็นไทยเข้าไปในทุกการออกแบบ
ซึ่งหากดูสเกลความยิ่งใหญ่แล้ว ก็น่าจะไม่แพ้ Gotemba Premium Outlets ของญี่ปุ่น, Yeoju Premium Outlets ของเกาหลีใต้ รวมถึง Johor Premium Outlets ของมาเลเซีย เลย อีกทั้ง Siam Premium Outlets Bangkok ยังเป็น Outlet แห่งที่ 4 ที่ทาง Simon มาเปิดในเอเชียอีกด้วย
ดังนั้นหากใครเคยมีประสบการณ์ชอปปิงที่เอาต์เล็ตต่างประเทศ
Siam Premium Outlets Bangkok ก็น่าจะเป็นโครงการที่ทำให้เราได้สัมผัสบรรยากาศ ที่เหมือนกับสถานที่เหล่านั้น แต่ที่พิเศษกว่าคืออยู่ในประเทศไทย และเราไม่ต้องเดินทางนั่งเครื่องบินไปไกล
โดยเฉพาะภาวะเศรษฐกิจในช่วงนี้ ที่แม้ว่าความต้องการในสินค้าหรูจะยังมีอยู่
แต่การเปลี่ยนมาเลือกซื้อที่เอาต์เล็ตก็อาจทำให้ได้ราคาที่คุ้มค่ากว่า 
โดยที่คุณภาพของสินค้ายังเป็นแบบที่เราชื่นชอบเหมือนเดิม..
Reference: ข้อมูลมูลค่าตลาดสินค้าแบรนด์หรูจาก Bain & Company